

VLADA REPUBLIKE HRVATSKE

Zagreb, 23. prosinca 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Nacrt prijedloga odluke o deklariranju snaga u Borbenu skupinu Europske unije pod vodstvom Talijanske Republike  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 65. stavka 2. i 4. Zakona o obrani (Narodne novine, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19), na prijedlog Vlade Republike Hrvatske, donosim

**O D L U K U**

**o deklariranju snaga u Borbenu skupinu Europske unije**

**pod vodstvom Talijanske Republike**

**I.**

 Ovom Odlukom deklariraju se namjenski organizirane snage iz Oružanih snaga Republike Hrvatske za angažiranje u Borbenoj skupini Europske unije pod vodstvom Talijanske Republike koja će biti u stanju pripravnosti od 1. srpnja 2021. do 31. prosinca 2021.

**II.**

 Za angažiranje u Borbenoj skupini Europske unije iz točke I. ove Odluke Republika Hrvatska stavit će na raspolaganje hrvatski kontingent (HRVCON EUBG 2021-2) veličine do deset pripadnika Oružanih snaga Republike Hrvatske.

**III.**

 Ova Odluka stupa na snagu danom donošenja.

 **PREDSJEDNIK REPUBLIKE HRVATSKE**

 **I VRHOVNI ZAPOVJEDNIK ORUŽANIH SNAGA**

 **Zoran Milanović**

**KLASA:**

**URBROJ:**

**Zagreb,**

**O B R A Z L O Ž E N J E**

Pojedine postrojbe ili namjenski organizirane snage iz Oružanih snaga Republike Hrvatske mogu biti deklarirane u multinacionalne snage za odgovor koje se organiziraju u sklopu Zajedničke sigurnosne i obrambene politike Europske unije.

Europska unija uspostavila je borbene skupine kao mehanizme brzog odgovora na krize kojima se izravno pridonosi jačanju kapaciteta i sposobnosti Europske unije za upravljanje krizama kao dijelu Zajedničke sigurnosne i obrambene politike Europske unije.

Republika Hrvatska kao članica Europske unije želi i ima obvezu aktivno pridonositi razvoju Zajedničke sigurnosne i obrambene politike Europske unije. U odnosu na Oružane snage Republike Hrvatske borbene skupine Europske unije su vrijedan operativni i transformacijski instrument, koji ujedno pridonosi razvoju i povećanju interoperabilnosti te osnaživanju bilateralnih i regionalnih veza s našim partnerima.

Republika Hrvatska sudjeluje u borbenim skupinama Europske unije sa značajnijim snagama (do 250 pripadnika Oružanih snaga Republike Hrvatske) svake tri do četiri godine, a u međuvremenu sudjeluje s manjim snagama u pojedinim borbenim skupinama, u skladu sa svojim interesima te razmatrajući svaki eventualni angažman.

Republika Hrvatska će s manjim snagama sudjelovati u Borbenoj skupini Europske unije pod vodstvom Talijanske Republike koja će biti u stanju pripravnosti tijekom druge polovice 2021. Ostale zemlje koje će pridonijeti navedenoj Borbenoj skupini su Republika Austrija, Republika Slovenija i Mađarska.

Republika Hrvatska će za angažiranje u Borbenoj skupini Europske unije pod vodstvom Talijanske Republike, koja će biti u stanju pripravnosti od 1. srpnja do 2021. do 31. prosinca 2021., staviti na raspolaganje hrvatski kontingent (HRVCON EUBG 2021-2) ukupne brojčane veličine do deset pripadnika Oružanih snaga.